ZAPISNIK SA 26. SJEDNICE ŠKOLSKOG ODBORA

ODRŽANE 30.9.2015. GODINE

PRISUTNI: Karmen Tonšetić, Vjekoslav Jakopec, Zoran Rajčević, Milena Kolarec, Martina Delišimunović, Krešo Sokolović, Jasminka Barbarić.

ODSUTNI: Sandra Ivanuš, Ismeta Čerkez

Predloženi dnevni red: 1. Usvajanje zapisnika sa 24. i 25. sjednice Školskog odbora

2. Usvajanje Školskog kurikuluma za šk. god.2015/16

3. Usvajanje Godišnjeg plana i programa rada škole za šk.god.

2015/16

4. Izvješće o radu ŠSD „BOGUMILAC“ u šk. god, 2014/15.

5. Razno

Predsjednik Školskog odbora, Gospodin Vjekoslav Jakopec pozdravlja nazočne i moli predsjednicu Vijeća roditelja gđu. Jasminku Barbarić, da se kao predstavnik Vijeća roditelja u Školskom odboru, predstavi.

Članovi Školskog odbora i ravnateljica zaželjeli su joj dobrodošlicu.

Predsjednik ŠO otvara 26. Sjednicu i predlaže dnevni red.

Dnevni red jednoglasno je prihvaćen uz izmjenu redoslijeda tako da je točka 4. Izvješće o radu ŠSD „Bogumilac“ postala točka 2.

1. Zapisnici sa 24. i 25. sjednice jednoglasno su usvojeni.
2. Izvještaj o radu ŠSD „Bogumilac“ dao je gospodin Zoran Rajčević, voditelj ŠSD.

Voditelj ŠSD govori o dobroj suradnji s roditeljima i motiviranosti učenika što je rezultiralo odličnim rezultatima.

ŠSD“Bogumilac“ proglašeno je najboljim školskim športskim društvom u državi, a prof. Rajčević dobio je nagradu za zasluge u razvoju sporta u protekloj godini.

Cjelokupno Izvješće o radi i rezultatima ŠSD Bogumilac nalazi se u zapisnika.

Predsjednik ŠO se zahvaljuje na izlaganju i čestita na rezultatima.

1. Predsjednik ŠO moli ravnateljicu gđu. Milena Kolarec da upozna članove ŠO sa Kurikulumom za šk. god. 2015/16. Ravnateljica predlaže da u svom izlaganju objedini i kurikulum i God. plan obzirom da je razlika samo u tome što Kurikulum sadrži stvari kojima se škola ponosi.

Navodi da u školskoj godini 2015/16. su u školi ustrojena 50 razredna odjela, a školu

polazi 1073 učenika. Škola ima uz matičnu i dvije područne škole.

U školi radi 29 učitelja razredne nastave, 5 učitelja u produženom boravku, 51 učitelj predmetne nastave, 5 stručnih suradnika, 26 administrativno tehničkog osoblja i 6 pomoćnika u nastavi.

Broj učenika korisnika mliječnog obroka je 524 , a broj učenika koji putuju javnim prijevozom 213. Škola ima 48 grupa dopunske nastave i 49 grupa dodatne nastave od 5-8 razreda.

Škola također ima organiziranu nastavu u kući.

Učeničku zadrugu čine : botanička grupa „Orhideja“ koju polazi 25 učenika

Keramička grupa koju polazi 20 učenika

Grafička grupa koju polazi 20 učenika

Ekološka grupa „Kraluš“ koju polazi 15 učenika

Eko-cvječarska grupa koju polazi 20 učenika

Sastavni dio Godišnjeg plana i programa su i Planovi rada ravnatelja,stručnih suradnika i ostalog osoblja.

ODLUKA: Školski odbor jednoglasno donosi odluku da se Godišnji plan za 2015/16 godinu jednoglasno usvaja.

Ravnateljica u Kurikulumu škole navodi aktivnosti i uspjehe :

1. Bogumilac volontira- Pod okriljem Foruma za slobodu odgoja uključili smo volontere u rad s učenicima kroz radionice
2. Sportski uspjesi naših učenika: na državno natjecanje plasiralo se 76 učenika od toga jedno od prva tri mjesta osvojilo je 42 učenika.
3. Osvojeno prvo mjesto u državi u fizici

Tri prva mjesta i jedno drugo mjesto u astronomiji

Likovna grupa na međunarodnoj smotri u Mađarskoj osvojila 1 i 2 mjesto.

Škola ima 10 učitelja mentora i 3 savjetnika i 7 učitelja voditelja ŽSV.

Projekti koji će se realizirati u ovoj školskoj godini su:

* Tjedan Njemačke kulture
* Školski volonteri-pomoć u učenju, rad s nadarenim učenicima, kreativne subote
* Projekt: Vjetar u leđa- 6 pomoćnika u nastavi
* „Da ne bude gladne djece“ uz podršku Portala dobrote organizacija mliječnih obroka
* Akcija: mjesec knjige-listopad

Nakon izlaganja predsjednik ŠO daje na glasanje Kurikulum za 2015/16 godinu

ODLUKA: Članovi Školskog odbora jednoglasno donose odluku o usvajanju Kurikuluma za 2015/16. godinu.

5.Ravnateljica podsjeća članove Školskog odbora da je listopad „mjesec knjige“ i predlaže kao i svake godine skupljanje sredstava u obliku donacije za kupnju lektire i knjiga slobodnog izbora, za školsku knjižnicu . Prilozi su dobrovoljni, u skladu s mogućnostima roditelja , a na kraju akcije knjižničarke daju izvještaj o prikupljenim sredstvima i kupljenim naslovima.

ODLUKA: Školski odbor jednoglasno podržava akciju za prikupljanje donacija za školsku knjižnicu.

Sjednica ŠO završila u 19,43 h.

Zapisničar Predsjednik Školskog odbora

Ljiljana Hrvoj Vjekoslav Jakopec. Prof.

KLASA: 602-02/15-13/06

URBROJ: 238/27-12-01-15-2